A Bizottság 3985/87/EGK rendelete
(1987. december 22.)
a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [1] és különösen annak 9. cikkére,
mivel a 2658/87/EGK rendelet meghatározta az árucikkek nómenklatúráját (a továbbiakban: Kombinált Nómenklatúra), hogy egy időben megfeleljen mind a Közös Vámtarifa, mind a Közösség külkereskedelmi statisztikája követelményeinek;
mivel a mezőgazdasági piacok közös szervezéséről szóló egyes rendeletek előírják, hogy az alkalmazásukból eredően a vámnómenklatúrákat bele kell foglalni a Kombinált Nómenklatúrába; mivel azok szükség esetén módosítják a vámokat; mivel ezért helyénvaló, hogy e rendelet tartalmazza a közös agrárpolitika alapján elfogadott rendeletek valamennyi módosítását;
mivel 1987. november 24-én a Tanács elfogadta a Kombinált Nómenklatúra 85. árucsoportja alá tartozó bizonyos termékekre alkalmazandó szerződéses vámtételeket; mivel helyénvaló, hogy ezeket a tételeket a Kombinált Nómenklatúra tartalmazza;
mivel a Kombinált Nómenklatúra egységes értelmezésének és alkalmazásának biztosítása érdekében helyénvaló a nómenklatúra XI. áruosztályában használt egyes kifejezések értelmének tisztázása három kiegészítő megjegyzés bevezetésével;
mivel a Kombinált Nómenklatúra megfogalmazásának javítása céljából bizonyos szövegi módosításokra van szükség;
mivel az e rendeletben előírt intézkedések összhangban vannak a Nómenklatúra Bizottság véleményével,
ELFOGADTA EZT A RENDELETET:
1. cikk
A 2658/87/EGK rendelet mellékletét képező Kombinált Nómenklatúra e rendelet mellékletével összhangban módosul.
2. cikk
Ez a rendelet 1988. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. december 22-én.